Lina Newins

Lina huszonévesen, Horizont City lakójaként már

## Hivatás

### Képzettség

Mesterlövész - Horizont City, első számúFelderítő - sok vándorlás alatt összegyűjtött tapasztalat miatt

Felcser - öntevékeny, nincs képzettsége róla

### Eszközök

Mesterlövész puska, hozzávaló láb és tölténytárolóÍj, tegez nyilakkal

Többfunkciós csákány

Pisztoly, tölténytároló

Hátizsákban:

- Kötél és karabiner

- Kulacs

- Kezdő zárfeltörő és bütykölő szett

## Kapcsolatok

### Család

Édesanya - halottÉdesapa - ismeretlen

James Downs - halott (?)

### Romantikus kapcsolat

James Downs - halott(?)Ben Davidson - bonyolult...

*"- Egész életemben én voltam az, akit vezettek, egészen addig, amíg... Nos, egyedül nem maradtam, és te meg nem találtál... Amiért a mai napig hálás vagyok - két kezébe fogja a férfi arcát, majd közelebb húzza, hogy megcsókolhassa."* - Lina Ben-nek.

Lina a Dead Zone egyik karaktere. Huszonéves lány, aki elveszítette az egész családját és a szerelmét, de Ben Davidson az utolsó pillanatban még meg tudta menteni, így azóta Horizont City hasznos tagja. Szépen lassan dolgozza fel a múltját, és úgy tűnik, Ben számára a megfelelő ember, akivel újra tudná kezdeni az életét ebben a kietlen és kegyetlen világban.

## Történet

### Gyerekkor

Lina a fertőzés idejének a felénél jött világra egy
véletlen folytán. Az édesanyjának kellett egy kis élelem, ezért eladta magát, mert túl
kellett élnie. El akart jutni Központi Sivatagba, körülbelül a fele útnál járhatott, mikor rájött, hogy terhes. Egy kisebb faluban maradt, amíg Lina megszületett.

Valójában a lánya csak hátráltatta őt, de tizenöt éves koráig kénytelen volt várni. Addig hogy hasznosan töltse az időt Lina, beadta a helyi „kórházba”, hogy tanuljon. Lina pedig tanult. A mostani és a régi világról is. Ha nem ott volt, akkor vagy az anyjával ment ki túlélni és íjat használni – persze közelben -, vagy pedig gyerekkori barátjával, James-szel töltötte az időt, aki pedig a szerelésre és javításra tanította meg. Lényegében átlagos életet éltek, ha lehet ilyet mondani.

Lina hobbija a szerelés volt. Szerette megbütykölni a dolgokat, és idővel egészen jó is lett belőle, aminek következtében egy minimális plusz pénzhez jutottak. Ekkortájt nőtte ki magát a barátságunk szerelemmé James-szel.

### Menekülés és veszteségek

Azonban az anyjának megrögzött vágya volt a Központi
Sivatag. A szerencse neki kedvezett, mert fosztogatók jelentek meg, akik miatt el kellett hagyni a lakóhelyüket. A zűrzavarban sikerült bezsákmányolni ezt-azt. Lina-nak egy kést, így legalább már volt egy fegyvere a saját készítésű egész tűrhető íja mellett.

Lina családja és James-szé együtt menekült el. Legalább
két éve éltek így, mentek a Központi Sivatag felé. De aztán egyszer sokkal több zombie támadt rájuk, mint amivel el tudtak volna bánni. Először James szüleit, majd Lina édesanyját harapták meg. Végül James húgát, ekkor sikerült elmenekülnie a párnak, de ezt csakis a lánynak köszönhették. Ketten maradtak, Lina kése szintén elveszett. Lina ekkor jött rá, hogy szerette az anyját. Mert hiányzott neki. De legalább a pisztolyát megtarthatta, így egy valami emlékeztette rá.

### Különválás, egyedüllét

Három évvel később egyik este egy három fős ember csapatba botlottak, akik rájuk támadtak. Kénytelenek voltak végezni velük. Lina ekkor kaparintott meg egy több funkciós csákányt, ami elég jól funkcionál közelharci fegyverként is, és egy erős mesterlövész puskát. Időbe telt, mire használni tudta, sőt! Több mint fél évig tartott, mire rendesen kiismerte, de hála – vagy nem- az egyre több fertőzöttnek, megtanulta, persze lőszerrel spórolva.

 Már csak alig néhány nap választotta el őket édesanyja álmától. Ám nem számoltak azzal, hogy itt jóval több fertőzött van, mint ahonnan jöttek. Megtámadták őket, és a nagy sürgés-forgás közepette Lina még James-t is megsebesítette egy kicsit. De valahogy csak eljutottak Nepal City-ig. Azonban mielőtt beléphettek volna, James golyót kapott a mellkasába. Lina teljesen lesokkolódott, majd a katonára nézett, aki ezt tette. Ráüvöltött, hogy miért csinálta. A katona James arcára mutatott, ahol a Lina karmolás nyomai foglaltak helyet. A lánynak összeszorult a szíve. Azt hitte a katona, hogy fertőzött karmolás. Azért lőtték le a szerelmét és legjobb barátját, mert ő maga karmolta meg.

Lina-t sem voltak hajlandóak beengedni. Nem voltak benne biztosak, hogy teljesen tiszta-e, így el kellett menekülnie, hiszen a következő adag fertőzött már jött, akiket magukkal csaltak idáig. A településhez menekült, kelet felé, egyedül. De nem bírta sokáig. Legyengült a veszteségtől és a magánytól. Amúgy sem dúskált az élelemben és vízben.

### Az új kezdet: Horizont City

Egy hete lehetett egyedül, mikor valaki el akarta venni tőle a cuccait. Érthető volt, valószínűleg halottnak nézte a lányt, aki egy házban aludt. Lina-ban még volt annyi erő, hogy ne engedje neki, küzdött. Szerencsére az a valaki nem volt egy erőszakos ember. Felmérte a helyzetet és a felszerelését a lánynak. Végül magával vitte a lányt Horizont City-be. Ez az ember Ben Davidson volt, Horizont City vezetője.

Azóta eltelt már jó pár hónap, közel egy fél év. Hálás menekült volt: ott segített, ahol tudott. Éjszakánként őrködött, pihenő után pedig az orvosiban segített be. Kicsit még össze volt zavarodva, de úgy érzi, itt le tudja majd zárni a múltját.

### Szellem a gépben - küldetés Ben-nel

Lina első küldetése a játékban egy páros felderítés: a városnak generátor chip-re van szüksége a további túléléshez. Ketten indulnak útnak. Ennyi idő után már fesztelenül és jó hangulatban telik az útjuk, azonban egy fertőzött gócpontban találják magukat, ráadásul pár ember beszorult egy buszba. Lina bár nem szép döntést, de hozott: egy nyílvesszőjét feláldozva berobbantotta a busz motorját, ezzel feláldozva az amúgy is halálraítélteket, ők pedig meg tudtak menekülni, ugyanis rohamtempóban közeledett a savas eső. Ha ez nem lett volna elég, Ben még egy csatornába is belezuhant, de hála Lina kötelének, hamar kiszabadult. Sikeresen eljutottak Nepal City-be, ahol egy bizonyos Harrison várta őket. Aznap este Ben és Lina kénytelenek voltak levezetni az elmúlt idők feszültségét: egy könnyed strip poker és némi vallomás utáni szeretkezésben megtalálták egymás mellett a nyugalmat. Legalább egy estére. Habár Lina-nak nem könnyű közben lezárni a múltját James-szel, igyekszik. Másnap tovább indulnak egy közeli raktárhoz, ahol azonban már mások is keresgélnek...

### Olajozott fogaskerekek - küldetés Ben-nel, Tek-sel, Zed-del és Effie-vel

A raktárnál összefutnak három másik taggal, akikkel közös megegyezéssel, együtt mennek be. Azonban az egyikük fertőzött volt és rájuk támadt. Nem várt segítség érkezett: két másik ember is tartózkodott már itt. Effie, a Karavánok vezetője és Max lefegyverezte őket, majd arra utasította Zed-et és Lina-t, hogy keressék meg a lövegtornyot, amiért jöttek. Lina meg is találja, azonban mikor Max leszedné a polcról, valami furcsa narancs por lövell ki, ami leginkább Max-et lepi be, de Lina és Zed is kap belőle rendesen. Max szinte azonnal meghal. Zed megütötte Effie-t korábbi pofátlan viselkedéséért, aki így szintén elkapta a fertőzést, illetve Ben megölelte, majd megcsókolta Lina-t, így egyedül Teks az, aki még talán nem kapta el. Miután egy kisebb veszekedés lezajlott, megbeszélték, hogy a Víz Karavánjai felé haladnak, s időt nem pazarolva el is indultak.

Útközben Lina főleg Teks-sel beszélgetett, igyekezett kicsit jobban megismerni a lányt, akivel egészen hamar egy hullámhosszra kerültek, még ha a bátyja annyira nem is repesett az örömtől. Így gyalogoltak egészen sokáig, míg tábort nem vertek. Lina és Ben jelentkezett vadászatra, ahol is egy kicsit kiöntötte a lelkét a férfinek, hogy sajnálja, hogy gyengíti és hogy hátra kellett volna hagynia, de természetesen a férfi erről hallani sem akart.

Találtak egy-két őzet, akiket sikeresen le is vadásztak, így Ben nekiállt a nyúzásnak, míg Lina körbe nézett. Össze is futott egy alakkal, akiről kiderült, hogy annyira nem is veszélyes. Beszélgettek kicsit, Lina meg is invitálta magukhoz, mert valóban kedvesnek tűnt a férfi. Azonban mikor visszafelé haladt, annyira beütött a fájdalom neki, hogy el is ájult kicsit, Ben-nek kellett magához térítenie.

Megegyeztek, hogy jobb lenne minél hamarabb visszatérni, mielőtt nagyobb baj lenne. Így is tettek, ahol Teks azonnal nekiállt a vacsorának, de Effie továbbra is elutasította a munkát. Lina-nak pedig itt telt be a pohár az egész nappal, jól kiosztotta a nőt, amivel persze nem ért el kifejezetten semmit, csak még jobban elmérgesítette a helyzetet. Ben-nek sikerült kicsit lenyugtatnia, így Teks bátyjával meg is kezdték az első őrséget...

## Kinézet

Lina-nak hosszú, viszonylag egyenes gesztenyebarna haja van és kék, mandulavágású szeme. Elég alacsony, mindössze százhatvan centiméter. A kényelmes ruhákat részesíti előnyben: top, terepgatya, kesztyű és bakancs, hidegebb időben kabát.

## Jellem

Kitartó, céltudatos, hirtelen haragú, de alapvetően kedves. Néha túl őszinte és szókimondó, de alapvetően oda szokott figyelni a másik emberre, hogy ne bántsa meg nagyon. Nem annyira stratéga ember, mint inkább harcos. Mozgékony, jók a reflexei, és mivel mesterlövész, egész jó a koncentrációja és önkontrollja, ha a helyzet megkívánja. Könnyen barátkozik, ha valakit nem zavar a túlzott nyíltsága. Jól szerel, javít, illetve ért az elsősegélyhez is.

## Kapcsolatok

### Ben Davidson

Horizont City vezetője sok szempontból is nagy jelentőséggel bír Lina számára. Először is, ő volt az, aki megmentette, aki adott neki egy második esélyt az életre. Ezért örökké hálás lesz. Továbbá egy remek barátra lelt, aki nem mellesleg kiváló vezető is, hiszen emberséges, empatikus, de határozott. Másrészt nagyon is úgy tűnik, hogy Lina Ben-nel az oldalán teljesen újra tudná kezdeni az életét, azonban ebben nagyon gátolja a még le nem zárt kapcsolata James-szel. Nem akarja elárulni első szerelmét, holott elég valószínű, hogy már halott. Emiatt nem tud még dönteni, hogy mit is tegyen, habár nagyon is jó hatással van rá Ben közeledése.

### Teks

A lány sok mindenben hasonlít Lina-hoz, bár még nem volt alkalma rendesen megismerkedniük, Lina alapvetően szimpatikusnak találja Teks-t.

### Zed

A férfi már közel sem ilyen pozitív személy. Lina el sem tudja képzelni, hogy lehetséges, hogy Teks-sel testvérek. Habár igen meglepte, mikor felajánlotta Lina-nak, hogy felsegíti a földről, így a lány úgy érzi, a férfi talán csak a világ helyzete miatt ilyen gyanakvó és agresszív.

## Érdekességek

* Az alignment-je: "Neutral Good"
* Az MBTI személyiségtípusa: ENFP - Kampányfőnök
* A karakterképei Lara Croft-ot ábrázolja a Tomb Raider sorozatból
* Lina vezér dala: Shawn James & The Shapeshifters - Through The Valley (https://youtu.be/AtHubsyGD8w)